Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 462/14/4403	Nitra, 12.6.2015
EEČ : 2-32-97-2015

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Mestskému úradu v Nitre, Odboru školstva, mládeže a športu, 

ktorá je stíhaná za prečin ohrozovania mravnej výchovy mládeže podľa § 211 odsek 1 písmeno b) , odsek 3 písmeno a)  Trestného zákona  na tom skutkovom základe, že:
sa dostatočne nevenovala výchove a starostlivosti o maloletú XXXXX nar. XXXXX, žiačku Základnej školy Krčméryho 2 XXXXX, ktorá s jej vedomím riadne nenavštevovala školu a tak v školskom roku 2013/2014 od 22.03.2014 do 30.06.2014 vymeškala 98 vyučovacích hodín, ktoré mala neospravedlnené, pričom opatrenia zo strany Základnej školy Krčméryho 2 XXXXX, Úradu práce, sociálnych vecí a rodiny v XXXXX a Mestského úradu v XXXXX zostali neúčinné, 

pretože výsledky skráteného vyšetrovania preukazujú, že nejde o trestný čin ale ide o skutok, ktorý by mohol byť priestupkom.  

Odôvodnenie:
Vyšetrovateľ Okresného riaditeľstva PZ Odboru kriminálnej polície v XXXXX uznesením sp. zn. XXXXX zo dňa 01.08.2014 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona na skutkovom základe, že sa dostatočne nevenovala výchove a starostlivosti o maloletú XXXXX, nar. XXXXX, žiačku Základnej školy Krčméryho 2 XXXXX, ktorá s jej vedomím riadne nenavštevovala školu a v školskom roku 2005/2006 vymeškala 39 neospravedlnených vyučovacích hodín, v školskom roku 2006/2007 vymeškala 175 neospravedlnených vyučovacích hodín, v školskom roku 2007/2008 vymeškala 170 neospravedlnených vyučovacích hodín, v školskom roku 2008/2009 vymeškala 165 neospravedlnených vyučovacích hodín, v školskom roku 2009/2010 vymeškala 96 neospravedlnených vyučovacích hodín, v školskom roku 2010/2011 vymeškala 78 neospravedlnených vyučovacích hodín, v školskom roku 2011/2012 vymeškala 269 neospravedlnených vyučovacích hodín a v školskom roku 2012/2013 vymeškala 61 neospravedlnených vyučovacích hodín, čím maloletá XXXXX vymeškala spolu 1236 neospravedlnených vyučovacích hodín, pričom opatrenia zo strany Základnej školy Krčméryho 2 XXXXX, Úradu práce, sociálnych vecí a rodiny v XXXXX a Mestského úradu v XXXXX zostali neúčinné a  po vykonaní skráteného vyšetrovania predložil vyšetrovací spis prokurátorovi spolu s návrhom na podanie obžaloby.
Podľa § 214 odsek 1 Trestného poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom, alebo iným správnym deliktom alebo by mohol byť prejednaný v disciplinárnom konaní.
Podľa § 37 odsek 1 Zákona č. 596/2003 Zb. o štátnej správe v školstve a školskej samospráve a o zmene a doplnení niektorých zákonov priestupku sa dopustí zákonný zástupca dieťaťa, ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzke dieťaťa, najmä ak dieťa neprihlási na povinnú školskú dochádzku alebo dieťa neospravedlnene vynechá viac ako 60 vyučovacích hodín v príslušnom školskom roku.
Preskúmaním vyšetrovacieho spisu som zistila, že v školských rokoch 2007/2008 až 2011/2012 bola obvinená XXXXX za neplnenie povinnej školskej dochádzky maloletej XXXXX postihnutá v priestupkových konaniach nasledovnými rozhodnutiami: č. 125-1/07/08 ÚŠkÚ zo dňa 20.08.2008, právoplatným dňa 19.09.2008 (školský rok 2007/2008 - 161 neospravedlnených vyučovacích hodín), č. 4536/09 ÚŠkÚ zo dňa 03.04.2009, právoplatným dňa 04.05.2009 (školský rok 2008/2009 - 110 neospravedlnených vyučovacích hodín), č. 10720/10 ÚŠkÚ zo dňa 21.06.2010, právoplatným dňa 14.07.2010 (školský rok 2009/2010 - 63 neospravedlnených vyučovacích hodín),  č. 4285/11 OŠMaŠ zo dňa 08.08.2011, právoplatným dňa 02.09.2011 (školský rok 2010/2011 - 67 neospravedlnených vyučovacích hodín), č. 22660/11 OŠMaŠ zo dňa 12.12.2011, právoplatným dňa 09.01.2012 (školský rok 2010/2011 - 99 neospravedlnených vyučovacích hodín), č. 5355/12 OŠMaŠ zo dňa 12.06.2012, právoplatným dňa 06.07.2012 (školský rok 2011/2012 - 74 neospravedlnených vyučovacích hodín) a č. 422/12 OŠMaŠ zo dňa 17.02.2012, právoplatným dňa 19.03.2012 (školský rok 2011/2012 - 88 neospravedlnených vyučovacích hodín), preto toto obdobie už nemôže byť predmetom jej trestného stíhania. Za obdobie školských rokov 2012/2013 a 2013/2014 - do 21.03.2014 bola odsúdená trestným rozkazom Okresného súdu v XXXXX sp. zn. 21T/51/2013 zo dňa 30.04.2013, právoplatným 16.05.2013 a trestným rozkazom Okresného súdu v XXXXX sp. zn. 6T/43/2014 zo dňa 07.05.2014, právoplatným dňa 29.05.2014, za neplnenie povinnej školskej dochádzky maloletej XXXXX, pričom v predmetnom trestnom konaní ide o čiastkové útoky pokračovacieho trestného činu ohrozovania mravnej výchovy mládeže podľa § 211 Trestného zákona a za školské roky 2012/2013 a 2013/2014 do 21.03.2014 bude na obvinenú XXXXX pre neplnenie povinnej školskej dochádzky maloletej XXXXX podaná obžaloba. Vykonaným skráteným vyšetrovaním bolo ďalej zistené, že maloletá XXXXX v školskom roku 2013/2014 za obdobie od 22.03.2014 do 30.06.2014 (samostatný skutok) vymeškala 98 vyučovacích hodín, ktoré mala neospravedlnené, čím s poukazom na počet neospravedlnených vyučovacích hodín nebola naplnená skutková podstata prečinu ohrozovania mravnej výchovy mládeže podľa § 211 odsek 1 písmeno b) Trestného zákona. Ide však o skutok, ktorý by mohol byť priestupkom a preto som rozhodla tak, ako je to uvedené vo výroku tohto rozhodnutia.    
.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka